വാസയോഗ്യമായ ലയങ്ങളില്ല പതിറ്റാണ്ടുകളുടെ ദുരിതഭാരം പേറി തോട്ടംതൊഴിലാളികള് പൊഴുതന: തോട്ടം മേഖലയിലെ വികസന മുരടിപ്പ് മൂലം ദുരിതം പേറുകയാണ് പൊഴുതനയിലെ നൂറു കണക്കിന് തോട്ടം തൊഴിലാളികള്. പതിറ്റാണ്ടുകള്ക്കു മുമ്ബ് പണികഴിപ്പിച്ച ഏതുനിമിഷവും നിലം പതിക്കാറായ എസ്റ്റേറ്റ് ലയങ്ങളിലാണ് പൊഴുതന പഞ്ചായത്തിലെ അച്ചുരാനം കുറിച്യാര്മല, കല്ലുര്, അച്ചൂര്, പാറക്കുന്ന് അടക്കമുള്ള വിവിധ എസ്റ്റേറ്റുകളിലെ ഡിവിഷനുകളില് ജോലി ചെയ്യുന്ന തോട്ടം തൊഴിലാളികള് ഇന്നും അന്തിയുറങ്ങുന്നത്. മേല്ക്കൂരകള് കാറ്റെടുക്കാതിരിക്കാനായി മണല് നിറച്ച ചാക്കുകളെയാണ് ഇവര് ആശ്രയിക്കുന്നത്.1930 കളില് ബ്രിട്ടീഷ് കാലഘട്ടത്തില് നിര്മ്മിച്ച ലയങ്ങളില് കാലപ്പഴക്കത്താല് ഭിത്തികള് വിണ്ടുകീറുകയും അടിസ്ഥാന സൗകര്യങ്ങള് ഒന്നുമില്ലാത്ത അവസ്ഥയിലുമാണ് ജനങ്ങള് കഴിയുന്നത്. നൂറുകണക്കിന് തൊഴിലാളികള് താമസിച്ചിരുന്ന ലയങ്ങള് മിക്കതും അടിസ്ഥാന കുറവ് മൂലം ആളുകള് ഉപേക്ഷിച്ചത്തോടെ നിലം പതിക്കുന്ന അവസ്ഥയിലാണ്.കാട് കയറി അപകടാവസ്ഥയിലായ ലയങ്ങള്ക്ക് അടുത്തായി തൊഴിലാളികളെ മാനേജ്മെന്റ് യാതൊരുവിധ സുരക്ഷയും ഇല്ലാതെ പാര്പ്പിക്കുന്നതായും ആരോപണമുണ്ട്. ഒപ്പം കുടിവെള്ളം, മാലിന്യ സംസ്കരണം തലവേദനയായി മാറുകയാണ് തൊഴിലാളികള്ക്ക്. പൊട്ടി പൊളിഞ്ഞ കക്കുസുകള് പോലും നന്നാക്കാന് നടപടി ഉണ്ടാവാറില്ലന്ന് തൊഴിലാളികള് പറയുന്നു. ഓരോ മഴക്കാലത്തിനു മുമ്ബുമ എസ്റ്റേറ്റ് ലയങ്ങളുടെ ശോചനീയാവസ്ഥ പരിഹരിക്കുന്നതിന് നടപടി സ്വീകരിക്കുമെന്ന് അധികൃതര് പറയുമെങ്കിലും വര്ഷങ്ങളായി യാതൊരു പരിഹാരവും ഉണ്ടായിട്ടില്ല.എസ്റ്റേറ്റുകളുടെ ശോചനീയാവസ്ഥ മനസ്സിലാക്കാനെത്തിയ അധികൃതരോട് തൊഴിലാളികള് പരാതി പറഞ്ഞെങ്കിലും യാതൊരു നടപടിയും ഉണ്ടായിട്ടില്ല. തോട്ടം തൊഴിലാളികള് താമസിക്കുന്ന എസ്റ്റേറ്റ് ലയങ്ങളുടെ ശോചനീയാവസ്ഥ പരിഹരിക്കണമെന്ന് സര്ക്കാര് നിര്ദ്ദേശം ഉണ്ടെെങ്കിലും ഇതുവരെ നടപ്പിലാക്കിയിട്ടില്ല. ലയങ്ങളുടെ ശോചനീയാവസ്ഥ പരിഹരിച്ച് തൊഴിലാളികളുടെ സുരക്ഷിതത്വം ഉറപ്പാക്കേണ്ട ഉത്തരവാദിത്വം എസ്റ്റേറ്റ് മാനേജ്മെന്റുകള്ക്കാണ്.എന്നാല് കാലങ്ങളായി ഇത് നടപ്പിലാക്കുന്നതിന് മാനേജ്മെന്റ് തയാറാകുന്നില്ല. വിഷയത്തില് അധികൃതര് കാര്യക്ഷമമായി ഇടപെടാത്തതാണ് ഇതിന് കാരണമെന്നാണ് ആരോപണം.